text: সংসদ ((Bharatiya Sansad)) ভারতের সর্বোচ্চ যুক্তরাষ্ট্রীয় ন্যায়বিভাগ। ভারতের রাষ্ট্রপতি, লোকসভা নামক নিম্নকক্ষ ও রাজ্যসভা নামক উচ্চকক্ষ নিয়ে ভারতের সংসদ গঠিত। নতুন দিল্লির সংসদ মার্গের সংসদ ভবনে এটি অবস্থিত। সংস্কৃত সংসদ (অর্থাৎ, সভা বা পরিষদ) থেকে এই নামটি গৃহীত হয়েছে। কোনও প্রস্তাব আইনে পরিণত করতে সংসদের উভয় কক্ষে তা উত্তীর্ণ হয়ে রাষ্ট্রপতি কর্তৃক অনুমোদিত হতে হয়। ভবনের কেন্দ্রীয় কক্ষটি সংসদের যৌথ অধিবেশনের জন্য ব্যবহৃত হয়।
  |
  
  নতুন সংসদ ভবন 
  নতুন করে ঢেলে সাজানোর লক্ষ্যে নতুন সংসদ ভবন হবে বর্তমান সংসদ ভবনের পাশেই। তবে বর্তমান সংসদ ভবন যেমন গোলাকার, তবে, নতুন ভবন হবে ত্রিকোণাকার। সংসদে থাকবে ৯০০ থেকে ১২০০ সাংসদের বসার আসন। রাষ্ট্রপতি ভবন থেকে ইন্ডিয়া গেট, তিন কিলোমিটার জুড়ে হবে সেন্ট্রাল ভিস্টা।
  
  বর্তমান সাংসদ ভবনটি সংস্কারের প্রয়োজন হয়ে পড়েছে। সংস্কারের পরে পুরনো ভবনটি অবশ্য অন্য কাজে ব্যবহার করা হবে। বর্তমান ভবনের কাঠামোটি ব্রিটিশ আমলে তৈরি। 
  
  সেই প্রকল্পের দায়িত্ব দেয়া হয়েছে  টাটা গোষ্ঠীকে । ৮৬১.৯০ কোটি টাকা সর্বনিম্ন দরপত্র দিয়ে এই বরাত জিতে নিয়েছে ‘টাটা প্রজেক্টস’। ওয়ার্ক অর্ডার পাওয়ার ২০-২১ মাসের মধ্যে এই প্রকল্প শেষ হবে । ২৬ জানুয়ারি, ২০২২, নতুন সংসদ ভবনের সম্ভাব্য উদ্বোধনের তারিখও স্থির করে ফেলা হয়েছে প্রধানমন্ত্রীর নির্দেশে ৷ দেশের স্বাধীনতার ৭৫ তম বছরে প্রজাতন্ত্র দিবসের দিনই প্রধানমন্ত্রীর হাতে নতুন সংসদ ভবনের উদ্বোধনের কাজ করার লক্ষ্য রয়েছে  ৷
  
  চিত্রকক্ষ
  
  বহিঃসংযোগ 
  
   Lok Sabha Speakers
   The Parliament of India official web site
  
  বিষয়শ্রেণী:ভারত সরকার
  বিষয়শ্রেণী:ভারতের সংবিধান
  বিষয়শ্রেণী:সংসদ
  বিষয়শ্রেণী:আইনসভা
title: ভারতীয় সংসদ